Snoop Dogg

Calvin Cordozar Broadus, Jr. (geriau žinomas kaip Snoop Dogg arba Snoop Doggy Dogg; g. 1971 m. spalio 20 d.) – amerikiečių reperis, dainų prodiuseris, aktorius.

Per penkiolika savo karjeros metų Snoop išleido trylika albumų, kurių pardavimai pasauliniu mastu siekia 35 mln., taip pat kelias dešimtis singlų. Snoop Dogg buvo septyniolika kartų nominuotas „Grammy“, bet niekad nelaimėjo.

 Vaikystė 

Calvin Cordozar Broadus jaunesnysis (Snoop Dogg) gimė 1971 m. spalio 20 d. Long Byče, Kalifornijoje, JAV. Snoop Dogg tėvas yra Vernell Varnado, buvęs dainininkas ir pašto darbuotojas, motina – Beverly Tate. Jis ankstyvame amžiuje pradėjo dainuoti Golgotos Trejybės Baptistų bažnyčioje (Golgotha Trinity Baptist Church), o būdamas šeštoje klasėje pradėjo repuoti. Snoop Dogg būdamas penkerių metų jau mokėjo groti pianinu, bei vaidino pjesėse. Jis lankė Long Byčo Politechnikos vidurinę mokyklą (Long Beach Polytechnic High School). Jo bendraklasė buvo garsi aktorė Cameron Diaz. Būdamas mokykloje Snoop Dogg buvo apkaltintas ir nuteistas kalėti šešis mėnesius Veisaido apygardos kalėjime, dėl kokaino prekiavimo. Vėliau jis priklausė vietinei gaujai, ir po mokyklos baigimo dėl savo įsitikinimų jis vėl kalėjo kalėjime trejus metus. Snoop Dogg įrašinėjo namų gamybos repo kasetes su savo pusbroliu Nate Dogg (taip pat dabar garsus reperis), bei su savo geriausiu draugu Warren G (Dr. Dre įbrolis ir reperis). Vėliau jie įkūrė grupę „213“, ir prie jų dar prisidėjo kitas pusbrolis Lil' 1/2 Dead. Prodiuseris Dr. Dre išgirdęs jo repavimą, davė jam daug patarimų. Snoop Dogg taip pat yra R&B dainininkų Ray J ir Brandy pusbrolis.

 Muzikinė karjera 
1992 metais pasirašęs kontraktą su „Death Row Records“, Snoop Dogg tais pačiais metais išleido savo debiutinį albumą „Doggystyle“. Šis albumas debiutavo #1 vietoje albumų tope, o singlai „Who Am I (What’s My Name)?“ ir „Gin and Juice“ užėmė aukštas vietas topuose. 1994 metais buvo išleistas filmas apie Snoop Dogg pavadinimu „Murder Was the Case“. Antrasis albumas „Tha Doggfather“ buvo išleistas 1996 metų lapkritį, tačiau albumas nepasiekė tokios sekimės kaip debiutinis.

 Asmeninis gyvenimas 

Snoop Dogg 1997 m. birželio 20 d. vedė Shante Taylor Broadus. Jie kartu yra nuo mokyklos laikų. Dogg turi du sūnus ir vieną dukterį. Jauniausias sūnus – Cordell, bet Snoop jį vadina „Rook“. Vyriausio sūnaus vardas – Corde, bet Snoop jį vadina „Spank“, o dukrą Cori – „Choc“. 2004 m. gegužės 21 d. Snoop Dogg užpildė skyrybų dokumentus. Tačiau, sutuoktiniai vėliau nusprendė atsiimti dokumentus ir po kiek laiko atnaujino santuokos įžadus. 2007 m. gruodžio 9 d. per kanalą E! debiutavo Snoop Dogg realybės šou „Snoop Dogg’s Father Hood“. Šioje laidoje taip pat dalyvavo jo šeima.

 Diskografija 
Studijiniai albumai
 Doggystyle (1993)
 Tha Doggfather (1996)
 Da Game Is to Be Sold, Not to Be Told (1998)
 No Limit Top Dogg (1999)
 Tha Last Meal (2000)
 Paid tha Cost to Be da Boss (2002)
 R&G (Rhythm & Gangsta): The Masterpiece (2004)
 Tha Blue Carpet Treatment (2006)
 Ego Trippin''' (2008)
 Malice n Wonderland (2009)
 Doggumentary (2011)
 Reincarnated (2013)
 Bush (2015)

 Filmografija 

 1994: Murder Was the Case 1998: Half Baked (Puskvailiai) 1999: Hot Boyz (Kieti vyrukai) 1999: Whiteboyz 1999: Urban Menace 2000: Up in Smoke Tour 2001: Baby Boy (Mažvaikis) 2001: Training Day (Išbandymų diena) 2001: Bones (Kaulai) 2001: The Wash 2003: Malibu’s Most Wanted (Labiausiai ieškomas Malibu nusikaltėlis) 2003: Old School (Senoji mokykla) 2004: Starsky & Hutch (Starskis ir Hečas) 2004: Soul Plane 2004: Volcano High (Vulkaninis smūgis) 2005: Boss’n Up 2005: Racing Stripes (Zebriukas Dryžius) 2006: The Tenants (Nuomininkai) 2006: Weeds 2007: Arthur and the Minimoys (Artūras ir Minimukai) (įgarsino)
 2007: Monk (Detektyvas Monkas) 2008: Medium (Mediumė) 2008: CSI: Miami (CSI: Majamis)''
 2013: Scary Movie 5 

 Išnašos 

 Nuorodos 

 Oficiali svetainė internete
 Snoop Dogg IMDb svetainėje


Kategorija:JAV repo atlikėjai
Kategorija:JAV muzikai